Metodický list k dennej téme Mäso, ryby, vajcia, strukoviny
Rozprávka „Zázrak menom sliepka“
Cieľ a zameranie aktivity: 

· zopakovanie a utvrdenie znakov a charakteristiky rozprávky
· vytvorenie vlastnej autorskej rozprávky
· oboznámenie sa s reálnym chovom hydiny

· formovaniu vzťahu a úcty k práci a k potravinám
Vyučovací predmet: 

· Slovenský jazyk a literatúra, 5. ročník, V ríši rozprávok
· triednická hodina

Pomôcky: 

· nie sú potrebné
Postup, realizácia:

· motiváciou je návšteva malej hydinárskej farmy v blízkom okolí školy
· žiaci sa oboznámili s podmienkami chovu hydiny, mohli ju kŕmiť, dozvedeli sa o surovinách a produktoch z hydiny, ktoré slúžia na dennú spotrebu

· na vyučovacej hodine si zopakovali znaky rozprávky

· vytvorili vlastnú rozprávku s témou „Zázrak menom sliepka“, ktorú prečítali pred ostatnými spolužiakmi

Zhrnutie:

Exkurzia sa stretla u žiakov s veľkým ohlasom. So záujmom sledovali rozprávanie chovateľa a veľa sa pýtali. Zážitkom bol aj priamy kontakt so zvieratami, žiaci si uvedomili, že sú to živé tvory a potrebujú citlivý prístup. Prekvapili ich informácie o tom, aký veľký úžitok máme z hydiny a aká dlhá je cesta od kuriatka k chutnému jedlu na našom stole.
Vytvorené rozprávky odzrkadľovali osobný kontakt detí so zvieratami, tie sa stali vo všetkých prípadoch kladnými hrdinami ich dielok. Znaky rozprávky väčšina detí dodržala a s hrdosťou sa podpísali do kolónky autor.
